মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
নাকাশ আজিজ
নাকাশ আজিজ (জন্ম ফেব্রুয়ারি ২৪, ১৯৮৫), নাকাশ হিসেবেও পরিচিত, হল একজন ভারতীয় নেপথ্য গায়ক এবং সঙ্গীত সুরকার। তিনি কিংবদন্তি সুরকার এ আর রহমান-কে হিন্দিতে "হাইওয়ে", "রানঝানা", "রকস্টার", "দিল্লি-৬" এবং "আই"-এর মতো চলচ্চিত্রে সহায়তা করেছেন। তিনি "ফ্যান" থেকে "যাব্রা ফ্যান", "আর...রাজকুমার"(২০১৩) থেকে "শাড়ি কে ফল সা" এবং "গান্দী বাত" এবং "ফাটা পোস্টার নিকলা হিরো" থেকে "ডাটিং নাচ"-এর মতো গানের নেপথ্যের জন্য জনপ্রিয়ভাবে পরিচিত; পরবর্তী দুইটি চলচ্চিত্র ছিল শাহিদ কপূরের উপর চিত্রায়িত।